OpenLLM-France/wikimedia huggingface dataset:
# Parc Natural Urbasa-Andia

El Parc Natural Urbasa-Andia és una àrea protegida de la comunitat foral de Navarra, situat al nord de la merindad d'Estella la seva altitud sobre el nivell del mar, està entre els 835 metres i els 1.492 metres, corresponent aquesta cota al cim de Beriáin a la Serra de Sant Donat.
Va ser declarat Parc Natural el 27 de febrer de 1997, i com a Lloc d'Importància Comunitària segons la xarxa Natura 2000 el març de 1999. El parc està situat entre entre el Pirineu occidental i la Conca basc-cantàbrica i s'estén per una àrea de 27857,68 ha.

## Clima

La precipitació mitjana anual és de 1.400 mm i la temperatura mitjana anual 10 ° C.

## Geografia

El Parc Natural Urbasa-Andia inclou quatre zones: 1
* Serra d'Urbasa 11.500 ha.
* Serra d'Andia 4.700 ha.
* Urederra 119 ha.
* Mont limitacions de les Améscoas 5.190 ha.

## Galeria

* Serra de Urbasa
* Serra de Urbasa
* Balcó de Pilatos

## Referències

* ↑ «Introducción». Parque Natural Urbasa-Andía. Gobierno de Navarra. [Consulta: 12 desembre 2015].
* 1 2 «El parque». Parque Natural Urbasa-Andía. Gobierno de Navarra. [Consulta: 13 agost 2018].
* ↑ Fitxa de la EEA
* ↑ «Documento con datos del Parque Natural de Urbasa-Andía» (PDF). Gobierno de Navarra. Arxivat de l'original el 2010-06-18. [Consulta: 2 desembre 2015].

## Enllaços externs

* Parque Natural Urbasa-Andía - Gobierno de Navarra
* Fitxa de Natura 2000
# Nau industrial Rocalba

La Nau industrial Rocalba és una obra de Riells i Viabrea (Selva) protegida com a Bé Cultural d'Interès Local.

## Descripció

La nau Rocalba és un dels primers edificis industrials del municipi i data de principis del segle xx. Es tracta d'una construcció mixta de pedra i maons a vista, integrada per 4 naus paral·leles amb coberta a dues aigües. La posició de la nau entre la carretera Breda i un petit barranc li confereix una forma trapezoidal que contrasta amb la regularitat i imponent presència de l'ordre de les 4 naus.

## Referències

* ↑ «Nau industrial Rocalba». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Narín

Narín (en kirguís, Нарын) és una ciutat del Kirguizstan, capital de la província del seu mateix nom.

## Situació

La ciutat de Narín s'estén per una superfície d'uns 40 km², a la riba del riu homònim, a 2.050 m d'altitud, al centre del país, en ple Tian Shan. S'ubica en una cruïlla tradicional de camins, l'un d'est a oest seguint la vall del riu i un altre de nord a sud, cèlebre per la seva pertinença a la famosa ruta de la Seda. Aquesta darrera entra a la Xina a 180 km al sud de la ciutat, pel pas de Torugart cap a Kaixgar.
El recompte de població de 2011 donà 35.373 habitants, en un 98,5% d'ètnia kirguís i confessió islàmica.

## Història

Encara que hi ha evidències d'assentaments humans antics, la fundació de la ciutat moderna es remunta al 1868 en establir-s'hi una guarnició russa. Es va anar desenvolupant a l'època soviètica i va sofrir el declivi econòmic consegüent a la dissolució de la Unió Soviètica.

## Ciutat universitària

Narín és la seu de la Universitat Estatal de Narín (NSU) i, des de 2000, allotja un dels tres campus de la Universitat de l'Àsia central (UCA) (els altres dos són a Tekeli, al Kazakhstan, i a Khorog, al Tadjikistan).

## Referències

* ↑ Segons el web de mashke.org (anglès)
* ↑ Composició ètnica de 2011 (rus)
* ↑ Web de la Universitat de l'Àsia Central Arxivat 2015-03-17 a Wayback Machine. (anglès)

## Enllaços externs

* Monografia amb dades socioeconòmiques a l'Associació de Municipis de la República Kirguís Arxivat 2014-10-24 a Wayback Machine. (anglès).
* Guia de visita al web d'Oriental Express Central Asia (anglès).
# Llista d'espècies de paratropídids

A continuació trobareu la llista d'espècies de paratropídids amb la informació actualitzada fins a l'1 de setembre de 2003. Els paratropídids (Paratropididae) són una família d'aranyes migalomorfs americanes, descrita per Eugène Simon l'any 1889; té molt pocs representants coneguts, ja que està formada per 4 gèneres i 8 espècies, que es detallen a continuació.

## Gèneres i espècies
### Anisaspis

Anisaspis Simon, 1891
* Anisaspis tuberculata Simon, 1891 (St. Vincent)

### Anisaspoides

Anisaspoides F. O. P.-Cambridge, 1896
* Anisaspoides gigantea F. O. P.-Cambridge, 1896 (Brasil)

### Melloina

Melloina Brignoli, 1985
* Melloina gracilis (Schenkel, 1953) (Veneçuela)
* Melloina rickwesti Raven, 1999 (Panamà)

### Paratropis

Paratropis Simon, 1889
* Paratropis papilligera F. O. P.-Cambridge, 1896 (Brasil)
* Paratropis sanguinea Mello-Leitão, 1923 (Brasil)
* Paratropis scruposa Simon, 1889 (Perú)
* Paratropis seminermis Caporiacco, 1955 (Veneçuela)

## Referències

* ↑ The World Spider Catalog, V7.5
* ↑ Simon, E. (1889m). Arachnides. In: Voyage de M. E. Simon au Venezuela (décembre 1887-avril 1888). 4e Mémoire. Annales de la Société Entomologique de France 6 9, 169-220.

## Vegeu també

* Classificació de les aranyes
# Lluís Maria Panyella

Lluís Maria Panyella (Pineda de Mar) és un animador infantil en actiu des del 1972. És un dels membres del col·lectiu Els cinc dits d'una mà, format al final dels setanta del segle xx, juntament amb Xesco Boix, Toni Giménez, Àngel Daban i Noè Rivas. Ha publicat algunes MC, però cap disc, i -juntament amb Maria Josep Hernández- és autor del llibre Xesco Boix. Un amic, un mestre (1995).

## Referències

* ↑ «Premi als Cinc Dits d'Una Mà». El Punt Avui, 24-11-2009.
* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 214.

## Enllaços externs

* Web oficial de La Bicicleta amb informació sobre Lluís Maria Panyella
# Nakkaalaaqita

La nakkaalaaqita és un mineral de la classe dels silicats.

## Característiques

La nakkaalaaqita és un silicat de fórmula química K₂[Na₃Ca]LiCa₂Ti₂Be₄Si₁₂O$_{38}$. Va ser aprovada com a espècie vàlida per l'Associació Mineralògica Internacional l'any 2020, i encara resta pendent de publicació. Cristal·litza en el sistema ortoròmbic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural de Dinamarca, amb el número de catàleg: 2000.280, al Museu Suec d'Història Natural, situat a Estocolm (Suècia), amb el número de col·lecció: knr 44239, i al Museu Canadenc de la Natura, al Quebec (Canadà), amb el número de catàleg: cmnmc 87569.

## Formació i jaciments

Va ser descoberta al mont Nakkaalaaq, al complex d'Ilímaussaq (Kujalleq, Groenlàndia), l'únic indret de tot el planeta on ha estat descrita aquesta espècie mineral.

## Referències

* ↑ «Nakkaalaaqite» (en anglès). Mindat. [Consulta: 28 març 2022].
# Lluís Puelles Pàmies

Lluís Puelles Pàmies (Barcelona, 1877 - ?) fou un futbolista català de la dècada de 1900.

## Trajectòria

Va jugar a futbol a Marsella. Després jugà al FC Barcelona entre els anys 1900 i 1903, on compaginà les posicions de porter i defensa, i guanyà una Copa Macaya (1901-02) i una Copa Barcelona (1902-03).
També fou un destacat jugador de pilota basca.

## Palmarès

* Campionat de Catalunya de futbol:
** 1901-02, 1902-03

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Lluís Puig i Martorell

Lluís Puig i Martorell (Palamós, 11 de setembre de 1975) és un polític i mestre d'educació física català, actualment alcalde de Palamós.

## Trajectòria

Ha estat integrant de la Colla Carnavalesca Els Pirats i De la Colla del Testament i secretari de l'associació Fira nadalenca de Palamós. Militant d'Esquerra Republicana de Catalunya (ERC) des de l'any 2005, el 2015 fou cap de llista per ERC a les eleccions municipals i va aconseguir guanyar-les, esdevenint alcalde amb 6 regidors republicans en un govern en coalició.
Es presentà novament com a cap de llista d'ERC a les eleccions municipals espanyoles de 2019. Fou escollit novament batlle de Palamós amb una majoria absoluta de 10 regidors. A les eleccions municipals del 2023 es va tornar presentar, tot i que abans havia dit que només és presentaria a dos mandats, va perdre la majoria absoluta i va passar a tenir 5 regidors. Va mantenir l'alcaldia amb un pacte de govern amb el PSC.
Al setembre de 2023 va confessar anar d'acompanyant a un cotxe de policia, fet que va amagar més d'un any ja que el cotxe va ser multat per excés de velocitat. Conseqüència d'aquest fet hi ha un procés judicial tancat perquè, presumptament, va sancionar als policies que van reconèixer que no s'havia fet tot el possible per esbrinar qui eren els ocupants del vehicle sancionat i se l'acusa de malversació, ocultació i prevaricació.

## Referències

* ↑ Alts càrrecs i càrrecs eventuals: perfil, dades de contacte, retribucions i activitats i béns
* ↑ Lluís Puig serà el cap de llista d'Esquerra Republicana a Palamós
* ↑ «Lluís Puig es presenta com a alcaldable per ERC a Palamós». Diari de Girona.
* ↑ «Lluís Puig (ERC) domina Palamós». .
* ↑ «Lluís Puig revalida l'alcaldia de Palamós per tercera vegada consecutiva». Diari de Girona, 17-06-2023 [Consulta: 24 setembre 2023].
* ↑ Peña, J. «L'alcalde, copilot del cotxe policial multat i conduït per un altre regidor». El Punt Avui, 23-09-2023. [Consulta: 3 maig 2024].

## Enllaços externs

* Estructura de l'Ajuntament de Palamós
# Raymond-Joseph Loenertz

Raymond-Joseph Loenertz (Luxemburg, 10 de juny del 1900 - París, 31 d'agost del 1976) fou un dominicà i bizantinista luxemburguès.
El 1921 ingressà en l'ordre dels dominicans, adoptant el nom religiós de Raymond Loenertz. El 1922 feu la professió simple i el 1925 la professió perpètua. El 1926 fou ordenat capellà. Entre el 1938 i el 1970 fou col·laborador de l'Institut d'Història de l'Orde Dominicà al Generalat de l'Ordre a Santa Sabina (Roma).
Com a bizantinista, edità les cartes dels teòlegs romans d'Orient Demetri Cidoni i Manuel Calecas. Treballà amb el benedictí Johannes Maria Hoeck a l'abadia d'Ettal i l'abadia de Scheyern, contribuint a dos dels onze volums de Studia Patristica et Byzantina, escrits entre el 1953 i el 1965 sota la direcció de Franz Dölger i Josef Maria Hoeck. Així mateix, sumà esforços amb Antonio Garzya per editar els textos de Procopi de Gaza. Publicà un estudi sobre Nicolau d'Òtranto amb Hoeck. S'interessà per les relacions entre els romans d'Orient i els francs a Grècia. Juntament amb Peter Schreiner, escrigué una història de la nissaga veneciana dels Ghisi.

## Referències

* ↑ Szegvári, Z. «The Image of the Latins in Late Byzantine Epistolography» (en anglès), 2020.
# Raymond (Illinois)

Raymond és una població dels Estats Units a l'estat d'Illinois. Segons el cens del 2000 tenia 927 habitants.

## Demografia

Segons el cens del 2000, Raymond tenia 927 habitants, 393 habitatges, i 273 famílies. La densitat de població era de 284,1 habitants/km².
Dels 393 habitatges en un 29% hi vivien nens de menys de 18 anys, en un 59,3% hi vivien parelles casades, en un 7,6% dones solteres, i en un 30,5% no eren unitats familiars. En el 26,5% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,8% tenia menys de 18 anys, un 5,9% entre 18 i 24, un 27,4% entre 25 i 44, un 20,6% de 45 a 60 i un 22,2% 65 anys o més.
L'edat mediana era de 40 anys. Per cada 100 dones de 18 o més anys hi havia 87,3 homes.
La renda mediana per habitatge era de 37.500 $ i la renda mediana per família de 45.341 $. Els homes tenien una renda mediana de 29.750 $ mentre que les dones 22.721 $. La renda per capita de la població era de 18.231 $. Aproximadament el 6% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raymond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Raymond». American Fact Finder. Oficina del Cens dels Estats Units, 12-01-2010.
# Renato Sáinz Loza

Renato Sáinz Loza (Sucre, 29 de març de 1906 - 28 d'octubre de 1987) fou un futbolista bolivià de les dècades de 1920 i 1930 i militar.
Va participar en el Campionat Sud-Americà de 1926 i 1927. Fou 6 cops internacional amb la selecció boliviana de futbol, amb la qual disputà la Copa del Món de futbol de 1930. Pel que fa a clubs, defensà els colors del The Strongest.
Fou militar arribant a sotstinent l'any 1932 i participà en la Guerra del Chaco.

## Palmarès

* Campionat de La Paz de futbol: 2
** 1930, 1935

## Referències

* ↑ «Renato Sainz, de la cancha a la guerra». La Prensa, 14-04-2014. [Consulta: 9 abril 2017].
* ↑ 1926 SAC Rosters
* ↑ 1927 SAC Rosters
* ↑ Renato Sáinz Loza Fitxa i estadístiques a la FIFA
* ↑ «Bolivia en la Copa del Mundo. Capítulo 1. Uruguay 1930». Historia del Fútbol Boliviano, 12-06-2014. [Consulta: 9 abril 2017].
* ↑ Perfil a worldfootball
* ↑ «Cañada Strongest - Gran victoria Boliviana en la Guerra del Chaco». The Strongest. Arxivat de l'original el 2019-04-18. [Consulta: 9 abril 2017].
* ↑ «Combatientes de la Batalla de Boquerón». Waldo Villamor Michel - Guerra del Chaco 1932-1935, 2013. [Consulta: 9 abril 2017].
# Regne de Dublín

El Regne de Dublín (en irlandès gaèlic: Dubh Linn) va ser un petit però poderós enclavament nòrdic-gaèlic i centre comercial que controlava fonamentalment algunes porcions de la costa irlandesa al voltant de Dublín, coincidint aproximadament amb l'actual Comtat de Dublín. Els vikings van arribar a aquesta zona en algun moment del segle ix. L'any 841 ja hi ha proves de longphorts vikings a Irlanda. El regne se'n va anar gaelizant progressivament, igual que va succeir amb altres regions de tradició cèltica en diferents períodes històrics, produint-se un sincretisme cultural pel qual se'ls va conèixer com a nòrdic-gaèlics.
L'any 988 Máel Sechnaill mac Domnaill va liderar la conquesta irlandesa del regne de Dublín, data que la tradició pren per la de la fundació de la ciutat, encara que ja tenia alguns segles d'història. A mitjan segle xi el Regne de Leinster va començar a exercir gran influència sobre el de Dublín, i malgrat això aquest va sobreviure com a Estat independent fins a la invasió normanda d'Irlanda de l'any 1171.

## Reis de Dublín

El regne va ser governat per una monarquia d'origen escandinau, probablement noruega, adaptant-se a la cultura goidèlica a partir del regnat de Máel Sechnaill mac Domnaill. La dinastia nòrdic-gaèlic Uí Ímair, fundada pel Ivar el desossat, va ser la més extensa, influent i poderosa a Dublín i d'altres territoris vikings de les Illes del Nord a l'Era vikinga.

## Vegeu també

* Història d'Irlanda
* Regne d'Irlanda
* Regne de Cork
* Regne de Waterford
* Regne d'Osraige
* Longphort
* Uí Ímair
* Dubgaill i Finngaill

## Bibliografia

* Hudson, Benjamin T. Viking Pirates and Christian Princes: Dynasty, Religion, and Empire in the North Atlantic (en anglès). Oxford University Press, 2005. ISBN 0-19-516237-0.

## Enllaços externs

* Cronologia del regne viking de Dublín
# Real Canoe Natación Club

El Real Canoe Natación Club és un club esportiu de Madrid fundat l'any 1931 com a resultat de la fusió del Club Canoe, fundat un any abans, i el Club Natación Atlético, creat per Ernest Masses Forges, un dels fundadors del Club Natació Athlètic. Les seves principals seccions són la natació, el waterpolo, el basquetbol i el rugbi. Rebé el títol de Reial l'any 1988.
Dins de la natació cal destacar especialment les seccions de natació sincronitzada i, sobretot, la de salt de trampolí, aportant un gran nombre d'esportistes procedents d'aquest club a les diferents seleccions olímpiques, aconseguint arribar a finals dels Jocs Olímpics.
Pel que fa al waterpolo, l'equip del Canoe disputa la màxima categoria a nivell estatal, hi havent aconseguit guanyar en dos ocasions la Lliga espanyola (únic equip no català en aconseguir-ho), arribant a més a 5 finals de la Copa del Rei.
El 1940 es fundà la secció de basquetbol.
La secció de rugbi es fundà el 1963. Disputà la màxima categoria estatal durant molts anys, haguent aconseguit guanyar 5 Lligues, 10 Copes i 1 Supercopa a nivell nacional. Actualment està fusionat en el CRC Madrid.

## Palmarès
### Waterpolo

* 2 Lligues espanyoles: 1999 i 2000

### Rugbi

* 5 Lligues espanyoles: 1971, 1972, 1973, 2000 i 2009
* 10 Copes del Rei: 1964, 1966, 1970, 1971, 1974, 2001, 2002, 2003, 2008 i 2009
* 3 Copes Ibèriques: 1965, 1967 i 2001
* 1 Supercopa espanyola: 2009

### Bàsquet femení

* 3 Lligues espanyoles: 1984, 1985 i 1986
* 1 Copa de la Reina: 1996

## Enllaços externs

* Web oficial del club
# Regla de Markóvnikov

La regla de Markóvnikov és una regla empírica emprada per a predir l'orientació seguida per les reaccions d'addició d'halurs d'hidrogen a alquens asimètrics. La regla diu així:
| « | L'hidrogen d'un halur d'hidrogen s'addicionarà a l'àtom de carboni, dels units pel doble enllaç, que dugui més àtoms d'hidrogen, mentre que l'halogen s'addicionarà al carboni menys hidrogenat. | » |
Aquesta regla fou publicada en diferents treballs, entre els quals destaca un del 1870 pel químic rus Vladímir Markóvnikov.

## Referències

* ↑ Allinger, N.L [et al.].. Química orgánica (en castellà). I. Barcelona: Reverté, 1984. ISBN 84-291-7016-2.
* ↑ Markownikoff, W «Ueber die Abhängigkeit der verschiedenen Vertretbarkeit des Radicalwasserstoffs in den isomeren Buttersäuren». Annalen der Pharmacie, 153, 1, 1870, pàg. 228–259. doi: 10.1002/jlac.18701530204.
# Reidsville (Geòrgia)

Reidsville és una població dels Estats Units a l'estat de Geòrgia. Segons el cens del 2000 tenia 2.235 habitants.

## Demografia

Segons el cens del 2000, Reidsville tenia 2.235 habitants, 894 habitatges, i 544 famílies. La densitat de població era de 112,4 habitants/km².
Dels 894 habitatges en un 28,1% hi vivien nens de menys de 18 anys, en un 38,7% hi vivien parelles casades, en un 18,5% dones solteres, i en un 39,1% no eren unitats familiars. En el 35,5% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,8% tenia menys de 18 anys, un 8,9% entre 18 i 24, un 25,6% entre 25 i 44, un 24,5% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 92,4 homes.
La renda mediana per habitatge era de 25.901 $ i la renda mediana per família de 33.563 $. Els homes tenien una renda mediana de 31.905 $ mentre que les dones 20.184 $. La renda per capita de la població era de 14.625 $. Entorn del 21,4% de les famílies i el 27,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reidsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Reidsville». American Fact Finder. Oficina del Cens dels Estats Units, 12-01-2010.
# Rešef

Resef, déu fenici de la guerra, tot i que també posseeix altres perfils com el de divinitat sanadora. Se l'identifica amb el grec Apol·lo, però també amb el mateix Melqart. La seva presència a la península Ibèrica està documentada per algunes representacions. La seva popularitat testimonia que el procés colonial fenici no es va desenvolupar sense violència.
# Rem (física)

El rem (símbol rem) és una antiga unitat de mesura de la dosi equivalent i dosi efectiva. Pren el seu nom de la frase en anglès Roentgen equivalent in man. Actualment és una unitat de mesura oficialment obsoleta per al Sistema Internacional d'Unitats i va ser reemplaçada el 1979 pel sievert (símbol Sv), però segueix sent molt utilitzada als Estats Units i el Canadà.

## Definició

El rem es va definir originalment com la dosi de radiació que té els mateixos efectes sobre la salut que una dosi d'un rad de raigs X.
En comparació amb les unitats del Sistema Internacional, tenim:
    1 rem = 0,01 Sv
    1 Sv = 100 rem

## Història

El rem es va anomenar originalment Reb (acrònim de Roentgen equivalent biological) i va ser rebatejat el 1950 per evitar la confusió amb una altra unitat utilitzada en el moment, el Rep o Roentgen equivalent physical, el predecessor del rad.
El terme va ser adoptat definitivament després de la publicació el 1955 de les primeres recomanacions de la Comissió Internacional de Proteccions Radiològiques. Durant molt temps es va mantenir com la unitat de referència per a la definició d'estàndards de radiació. El 1979, va anar caient gradualment en desús a Europa, on va ésser reemplaçat pel sievert a la 16a Conferència General de Pesos i Mesures com a proposta de la ICRU i la CIPR. L'ús del rem als Estats Units està "totalment desaconsellat" per l'Institut Nacional d'Estàndards i Tecnologia dels Estats Units.
Viccionari
# Rjevka

«Rjevka» té aquests significats:
* Rjevka (Tambov), localitat de l'óblast de Tambov, a Rússia
* Rjevka (Rovenkí), localitat de l'óblast de Bélgorod, a Rússia
* Rjevka (Xebékino), localitat de l'óblast de Bélgorod, a Rússia
# Rjevka (Xebékino)

* Per a altres significats, vegeu «Rjevka».
Rjevka - Ржевка (rus) - és un poble de l'óblast de Bélgorod, a Rússia. El 2010 tenia 2.715 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Remenafulles cua-rogenc

El remenafulles cua-rogenc (Chamaeza ruficauda) és una espècie d'ocell de la família dels formicàrids (Formicariidae) que habita el terra de la selva pluvial de les muntanyes del sud-est del Brasil des de Minas Gerais i Espírito Santo cap al sud fins Rio Grande do Sul.

## Referències

* ↑ «Remenafulles cua-rogenc». Cercaterm. TERMCAT, Centre de Terminologia. Rev. 10/06/2021
# Remenafulles barrat

El remenafulles barrat (Chamaeza mollissima) és una espècie d'ocell de la família dels formicàrids (Formicariidae) que habita el terra de la selva pluvial, localment als Andes de Colòmbia, est de l'Equador, el Perú i oest de Bolívia.

## Referències

* ↑ «Remenafulles barrat». Cercaterm. TERMCAT, Centre de Terminologia. Rev. 10/06/2021